CELEX: 32013D0164
Language: hu
Date: 2013-03-27 00:00:00
Title: 2013/164/EU: A Bizottság végrehajtási határozata ( 2013. március 27. ) Németországban, Franciaországban és Szlovákiában a vaddisznók klasszikus sertéspestisének felszámolására és a klasszikus sertéspestis elleni sürgősségi vakcinázására irányuló tervek jóváhagyásáról szóló 2003/135/EK, a 2004/832/EK és a 2005/59/EK határozat hatályon kívül helyezéséről (az értesítés a C(2013) 1741. számú dokumentummal történt)

3.4.2013   
            
            
               HU
            
            
               Az Európai Unió Hivatalos Lapja
            
            
               L 91/10
            
         A BIZOTTSÁG VÉGREHAJTÁSI HATÁROZATA
   (2013. március 27.)
   Németországban, Franciaországban és Szlovákiában a vaddisznók klasszikus sertéspestisének felszámolására és a klasszikus sertéspestis elleni sürgősségi vakcinázására irányuló tervek jóváhagyásáról szóló 2003/135/EK, a 2004/832/EK és a 2005/59/EK határozat hatályon kívül helyezéséről
   (az értesítés a C(2013) 1741. számú dokumentummal történt)
   (csak a francia, a német és a szlovák nyelvű szöveg hiteles)
   (2013/164/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a klasszikus sertéspestis elleni védekezésre irányuló közösségi intézkedésekről szóló, 2001. október 23-i 2001/89/EK tanácsi irányelvre (1) és különösen annak 16. cikke (1) bekezdésére, 20. cikke (2) bekezdésére, 25. cikke (3) bekezdésére és 29. cikke (2) bekezdésére,
   mivel:
   
               (1)
            
            
               A Bizottság elfogadta az Alsó-Szászország, Észak-Rajna–Vesztfália és Rajna-vidék–Pfalz és Saar-vidék tartományokban (Németország) a vaddisznók klasszikus sertéspestisének felszámolására és a klasszikus sertéspestis elleni sürgősségi vakcinázására irányuló tervek jóváhagyásáról szóló, 2003. február 27-i 2003/135/EK bizottsági határozatot (2), a Vogézek északi területein (Franciaország) a vaddisznók klasszikus sertéspestisének felszámolására és a klasszikus sertéspestis elleni sürgősségi vakcinázására irányuló tervek jóváhagyásáról szóló, 2004. december 3-i 2004/832/EK bizottsági határozatot (3) és a Szlovákiában a vaddisznók klasszikus sertéspestisének felszámolására és a klasszikus sertéspestis elleni sürgősségi vakcinázására irányuló tervek jóváhagyásáról szóló, 2005. január 26-i 2005/59/EK bizottsági határozatot (4) azt követően, hogy megállapították a vaddisznók klasszikus sertéspestisének Németország, Franciaország és Szlovákia egyes területein való jelenlétét. Az említett határozatokkal a Bizottság jóváhagyta a tagállamok által benyújtott, a vaddisznók klasszikus sertéspestisének felszámolására és a klasszikus sertéspestis elleni sürgősségi vakcinázására irányuló terveket.
            
         
               (2)
            
            
               A tagállamok által 2013-ra benyújtott, egyes állatbetegségek és zoonózisok felszámolására, az ellenük való védekezésre és figyelemmel kísérésükre irányuló éves és többéves programok, valamint az azokhoz nyújtott uniós pénzügyi hozzájárulás jóváhagyásáról szóló, 2012. november 30-i 2012/761/EU bizottsági végrehajtási határozat (5) többek között jóváhagyta a Németország és Szlovákia által a klasszikus sertéspestis elleni védekezésre és annak figyelemmel kísérésére benyújtott programokat.
            
         
               (3)
            
            
               Franciaország és Szlovákia 2011-ben tájékoztatta a Bizottságot és a tagállamokat a klasszikus sertéspestis területükön tapasztalható kedvező alakulásáról. A tájékoztatásban jelezték, hogy ezen tagállamok érintett területein a klasszikus sertéspestist vaddisznók esetében sikeresen felszámolták. Ezt követően Németország 2012-ben tájékoztatta a Bizottságot és a tagállamokat arról, hogy e tagállam érintett területein a klasszikus sertéspestist vaddisznók esetében sikeresen felszámolták.
            
         
               (4)
            
            
               A Németország, Franciaország és Szlovákia által benyújtott információk alapján leállították a vaddisznók sürgősségi vakcinázását. Ugyanakkor a 2012/761/EU végrehajtási határozatban jóváhagyott programok részeként továbbra is biztosított a betegség által korábban érintett területek magas szintű megfigyelése. A vaddisznók klasszikus sertéspestisének felszámolására és a klasszikus sertéspestis elleni sürgősségi vakcinázására irányuló, a fenti tagállamok számára jóváhagyott tervekben szereplő intézkedésekre ezért a továbbiakban nincs szükség.
            
         
               (5)
            
            
               Az uniós jogszabályok egyértelműsége és következetessége érdekében a 2003/135/EK, a 2004/832/EK és a 2005/59/EK határozatot hatályon kívül kell helyezni.
            
         
               (6)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2003/135/EK, a 2004/832/EK és a 2005/59/EK határozat hatályát veszti.
   2. cikk
   E határozatnak a Németországi Szövetségi Köztársaság, a Francia Köztársaság és a Szlovák Köztársaság a címzettje.
   
      Kelt Brüsszelben, 2013. március 27-én.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  HL L 316., 2001.12.1., 5. o.
   
      (2)  HL L 53., 2003.2.28., 47. o.
   
      (3)  HL L 359., 2004.12.4., 62. o.
   
      (4)  HL L 24., 2005.1.27., 46. o.
   
      (5)  HL L 336., 2012.12.8., 83. o.